
PARLAMENTUL  ROMÂNIEI

CAMERA DEPUTAŢILOR

	Comisia juridică, de  disciplină  şi imunităţi
Bucureşti, 18 martie 2008
Nr. 31/1267/2007 

	Comisia pentru administraţie publică,amenajarea teritoriului şi echilibru ecologic
Bucureşti, 18 martie 2008, Nr.26/2067/2007


                                                                                                                                                                      PL-x 798/2007

RAPORT COMUN
asupra proiectului de Lege   privind unele măsuri în vederea asigurării terenurilor necesare

 lucrărilor miniere pentru exploatarea zăcămintelor de lignit

                  În conformitate cu prevederile art.95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi şi Comisia pentru administraţie publică, amenajarea teritoriului şi echilibru ecologic au fost sesizate spre dezbatere în fond, în procedură de urgenţă, cu proiectul de Lege privind unele măsuri în vederea asigurării terenurilor necesare lucrărilor miniere pentru exploatarea zăcămintelor de lignit, trimis cu adresa nr. PL-x 798 din 28 noiembrie 2007. 
                 Potrivit prevederilor  art. 75 din Constituţia României, republicată şi ale art. 92 alin. (9) pct. 2 din Regulamentul Camerei Deputaţilor, republicat, Camera Deputaţilor este  Cameră decizională.

 Senatul, în calitate de primă Cameră sesizată, a adoptat acest proiect de lege, în şedinţa din 12 noiembrie 2007.
                Consiliul Legislativ, prin avizul nr.880 din 3.07.2007, a avizat favorabil  proiectul de lege cu unele observaţii şi propuneri.
                 Comisia pentru agricultură, silvicultură, industrie alimentară şi servicii specifice , prin avizul cu nr.24/637 din 11.12.2007, a avizat favorabil acest proiect de lege. 

                 Comisia pentru industrii şi servicii, prin avizul nr.23/363 din 12 februarie 2008, a avizat favorabil proiectul de lege, cu amendamente admise.

                  Proiectul de lege are ca obiect de reglementare adoptarea unor măsuri în vederea asigurării terenurilor necesare lucrărilor miniere pentru exploatarea zăcămintelor de lignit.                          
                  În conformitate cu prevederile art. 61şi 63 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic şi Comisia juridică, de disciplină şi imunităţi  au dezbătut proiectul de lege susmenţionat şi documentele care îl însoţesc,  în şedinţele din 12 februarie şi 18 martie 2008.

                  La lucrări au participat, în calitate de invitaţi, din partea Ministerul Economiei şi Finanţelor, domnul Sorin Găman – director general şi doamna Magdalena Niculescu – director.   
                   La dezbateri au fost prezenţi 26 deputaţi, din totalul de 28 membri ai Comisia pentru administraţie publică,amenajarea teritoriului şi echilibru ecologic şi 18 deputaţi din totalul de 28 membri ai Comisiei juridice, de disciplină şi imunităţi.       
                   În urma dezbaterilor, membrii celor două comisii au hotărât, cu unanimitate de voturi, să propună plenului Camerei Deputaţilor adoptarea proiectului de Lege   privind unele măsuri în vederea asigurării terenurilor necesare

 lucrărilor miniere pentru exploatarea zăcămintelor de lignit, cu amendamentele admise prezentate în Anexa la prezentul Raport.

  În raport cu obiectul şi conţinutul reglementării, proiectul de lege face parte din categoria legilor organice.
                                                           PREŞEDINTE ,                                      VICEPREŞEDINTE,        
                                            Sergiu ANDON                                      Mircea DUŞA
                                                            SECRETAR,                                         SECRETAR,
                                                            George BĂEŞU                                     Seres DENES             
      Consilieri,

      Cecilia Păduroiu,  Anca Boţoc
                                                                                                                                                                                           ANEXA
                                                                                                                                                     PL-x 798/2007  

AMENDAMENTE   ADMISE                                                    

la proiectul de Lege privind unele măsuri în vederea asigurării terenurilor necesare lucrărilor miniere pentru exploatarea

 zăcămintelor de lignit
	Nr. crt.
	Text  iniţial

(Senat)
	Text propus de Comisie

(autorul amendamentelor)
	Motivarea amendamentelor propuse

	1.
	Titlul legii
LEGE privind unele masuri in vederea asigurării terenurilor necesare lucrărilor miniere pentru exploatarea zăcămintelor de lignit

	Titlul legii
LEGE privind exproprierea pentru cauză de utilitate publică  a terenurilor  necesare lucrărilor miniere pentru exploatarea zăcămintelor de lignit
 Autor: Comisia juridică, de disciplină şi imunităţi 
	- reflectă mai exact conţinutul reglementării

	2.
	Art.1. - Prezenta lege stabileşte cadrul juridic pentru reglementarea  masurilor in scopul asigurării terenurilor necesare desfăşurării lucrărilor miniere pentru exploatarea zăcămintelor de lignit. 
	Nemodificat.


	

	3.
	Art. 2 – (1). Se declara de utilitate publica lucrările miniere pentru exploatarea zăcămintelor de lignit  care se executa in baza unei licenţe de exploatare, de un operator economic cu capital integral sau majoritar de stat.         
    (2). In înţelesul prezentei legi, prin lucrări miniere pentru exploatarea zăcămintelor de lignit  se înţelege ansamblul de lucrări privind exploatarea, comercializarea produselor miniere, conservarea si închiderea minelor, inclusiv lucrările aferente, de refacere si reabilitare a mediului precum si lucrările pentru pregătirea  drumurilor de acces, podurile, construcţiile hidrotehnice speciale si alte amenajări necesare protecţiei zăcământului.
	Art.2.- (1) În înţelesul prezentei legi, se declară de utilitate publica lucrările miniere pentru exploatarea zăcămintelor de lignit  care se executa in baza unei licenţe de exploatare. 
Autor:Comisia pentru industrii şi servicii 
(2) nemodificat
	- pentru claritatea textului

	4.
	Art.3. - (1). Pentru lucrările declarate de utilitate publica declarate in condiţiile art.2 alin. (1) expropriator este  statul român, prin titularii licenţelor de exploatare, operatori economici cu capital integral sau majoritar de stat.
(2). Imobilele expropriate intra in proprietatea publica a statului.
	Art.3. – (1) Pentru lucrările declarate de utilitate publica declarate in condiţiile art.2 alin. (1) expropriator este  statul român, prin titularii licenţelor de exploatare, operatori economici.
Autor: Comisia pentru industrii şi servicii 

  (2) nemodificat.

            
	- pentru claritatea textului

	5.
	Art.4. - (1). Titularul licenţei de exploatare are obligaţia sa întocmească documentaţia tehnico-economica pentru fiecare lucrare miniera, care îndeplineşte condiţiile prevăzute la art.2 alin.(1), in conformitate cu prevederile Legii cadastrului si publicităţii imobiliare nr. 7/1996, republicata.
(2). Documentaţia tehnico-economica prevăzută la alin. (1) cuprinde datele privind resursele si rezervele minerale obţinute din lucrările miniere, fondul geologic, datele si informaţiile privind perimetrul de exploatare, precum si planurile de situaţie cu amplasamentul lucrărilor miniere, care conţin delimitarea suprafeţelor de teren si a construcţiilor propuse pentru expropriere, cu indicarea numelor proprietarilor si a  ofertelor de despăgubire  pe categorii de imobile, stabilite de către persoane autorizate in evaluare. 
(3) Planurile de situaţie cu amplasamentul lucrărilor miniere si imobilele ce urmează a fi expropriate se vizează pentru neschimbare de către Agenţia Naţională de Cadastru si Publicitate Imobiliara.

	Nemodificat.


	

	6.
	Art. 5 - (1). Declanşarea procedurii de expropriere a imobilelor pe care urmează a se executa lucrarea miniera si suma globala evaluata a despăgubirilor se aproba prin hotărâre a Guvernului, pe baza documentaţiei tehnico-economice prevăzute la art. 4 alin. (2). 

            (2). Planul cu amplasamentul lucrării, întocmit conform prevederilor art.4 alin.(2) pe fiecare teritoriu administrativ, se aduce la cunoştinţa publica, prin afişare la sediul consiliului local al comunei, oraşului sau municipiului pe teritoriul căruia sunt situate imobilele ce se supun aprobării pentru expropriere, si va rămâne afişat pana la finalizarea procedurii de despăgubire.
            (3). In termen de 30 de zile  de la intrarea în vigoare a  hotărârii Guvernului privind aprobarea declanşării procedurii de expropriere prevăzuta la alin (1) titularii  licenţelor de exploatare vor notifica persoanelor fizice sau juridice titulare de drepturi reale procedura şi oferta de despăgubire.

	    (1) nemodificat.
   (2) nemodificat.
            (3). In termen de 30 de zile  de la intrarea în vigoare a  hotărârii Guvernului privind aprobarea declanşării procedurii de expropriere prevăzuta la alin (1) titularii  licenţelor de exploatare vor notifica persoanelor fizice sau juridice titulare de drepturi reale asupra  procedurii şi ofertei de despăgubire.

Autor: deputat Dragoş Ujeniuc


	- pentru claritatea textului

	7.
	Art.6. - (1). Titularul licenţei de exploatare, are obligaţia de a organiza, pe cheltuiala proprie, vetre de sat cu utilităţile necesare desfăşurării traiului in comunitatea nou înfiinţată.
              (2). Totodată, titularul licenţei de exploatare va asigura reconstituirea in totalitate, pe noi amplasamente, dobândite in condiţiile stabilite de legea civila, de obiective  care sa le înlocuiască pe cele afectate de lucrările miniere - scoli, biserici, cimitire, alimentare cu apa, cu gaze, iluminat stradal.


  (3). Titularul licenţei de exploatare, va transfera, cu titlu gratuit, autorităţilor administraţiei publice locale imobilele şi utilităţile publice realizate pe noile amplasamente, in condiţiile legii.


	Art.6. - (1). În afara despăgubirilor acordate, titularul licenţei de exploatare, în cazul în care a declanşat procedura de expropriere a imobilelor pe care urmează a se executa lucrări miniere, are obligaţia de a organiza, pe cheltuiala proprie, vetre de sat cu utilităţile necesare desfăşurării traiului în comunitatea nou înfiinţată, la solicitarea autorităţii publice locale.
Autor:Comisia pentru industrii şi servicii 

 (2) Nemodificat.
  (3). Titularul licenţei de exploatare, va transfera, cu titlu gratuit, autorităţilor administraţiei publice locale imobilele şi utilităţile publice realizate pe noile amplasamente, prevăzute la alin.(2), în condiţiile legii.
Autor: Comisia pentru industrii şi servicii 
	- pentru evitarea confuziilor privind acordarea despăgubirilor.
- pentru claritatea textului

	8.
	Art. 7 - (1). Lucrările prevăzute la art. 6 alin. (1) si (2) vor fi efectuate pana la data începerii lucrărilor efective de expropriere. 
            (2). In situaţia in care lucrările nu vor fi executate pana la data prevăzută la alin. (1), procedura de expropriere nu poate fi demarata.


	Nemodificat.


	

	9.
	Art. 8 - (1).  Plata despăgubirilor pentru imobilele ce urmează a fi expropriate in temeiul prevederilor art. 5 alin. (1), se face direct titularilor drepturilor reale, in numerar sau prin consemnarea intr-un cont bancar la dispoziţia acestora. 


(2). Dovada dreptului de proprietate si a celorlalte drepturi reale asupra imobilelor ce urmează a fi expropriate se face prin mijloace de proba admise de lege, in funcţie de modalitatea de dobândire a drepturilor – convenţională, judiciară, legală, succesorală, înţelegând prin dobândire si constituirea sau reconstituirea dreptului de proprietate in temeiul unor legi speciale.         
          (3). In cazul in care despăgubirile referitoare la acelaşi imobil sunt cerute in concurs sau in contradictoriu de mai multe persoane îndreptăţite, despăgubirile se vor consemna pe numele tuturor, urmând a fi împărţite potrivit legii civile. Despăgubirea va fi eliberata numai titularilor drepturilor dovedite prin hotărâri definitive si irevocabile.
          (4). In situaţia in care imobilele ce urmează a fi expropriate fac obiectul unei succesiuni, iar succesorii nu sunt cunoscuţi sau nu pot prezenta certificat de moştenitor, daca procedura succesorala este deschisa, despăgubirea se va consemna pe seama succesiunii. Daca procedura succesorala nu este deschisa, un reprezentant al titularului licenţei de exploatare va solicita informaţii asupra deschiderii succesiunii, iar suma reprezentând despăgubirile va fi consemnata intr-un cont distinct, pe seama succesiunii. Despăgubirile vor fi plătite numai succesorilor care îşi vor dovedi calitatea cu certificatul de moştenitor.

(5). Secretarii unităţilor administrativ-teritoriale in care sunt situate imobilele ce urmează a fi supuse exproprierii, precum si notarii publici sunt obligaţi sa comunice, in termen de 5 zile de la cererea titularului licenţei de exploatare, informaţiile cu privire la deschiderea procedurii succesorale.


        (6). După expirarea termenului legal de acceptare a succesiunii, titularul licenţei de exploatare are dreptul sa ceara eliberarea certificatului de vacanta succesorala, cu excepţia situaţiilor de acceptare tacita a succesiunii.

(7). In cazul altor situaţii litigioase decât cele prevăzute la alin. (4)-(6), sumele aferente exproprierii se consemnează pe numele persoanelor aflate in litigiu, urmând a fi plătite in condiţiile prezentei legi.

	Nemodificat.
	

	10.
	Art.9. - (1) In termen de 5 zile de la data intrării in vigoare a hotărârii Guvernului prevăzute la art. 5 alin. (1), se desemnează comisia de verificare a dreptului de proprietate si a oricăror alte drepturi reale si de negociere a cuantumului despăgubirii, în temeiul cărora a fost transmisa notificarea, de titularul licenţei de exploatare. 

        (2). Comisia prevăzuta la alin. (1) va fi formata din: 3 specialişti desemnaţi de titularul licenţei de exploatare, 3 proprietari de imobile din localitatea in care sunt situate imobilele propuse pentru expropriere aleşi prin tragere la sorti dintr-o lista de minimum 25 de proprietari, precum si primarul localităţii. Conducerea comisiei va fi desemnata de titularul de licenţa.
        (3). Comisia prevăzuta la alin. (1) stabileşte cuantumul despăgubirii prin negociere cu proprietarii persoane fizice sau juridice sau cu titularii altor drepturi reale.


         (4). La solicitarea comisiei, persoanele notificate au obligaţia sa completeze documentaţia depusa privind calitatea de titular al dreptului real pentru care solicita despăgubirea in termen de 15 zile. In caz contrar, comisia va consemna despăgubirea pe numele solicitantului, insa plata se va face numai la data la care solicitantul îşi va dovedi dreptul  in condiţiile prezentei legi.


	Art. 9 - (1).  În termen de 5 zile de la data intrării în vigoare a hotărârii Guvernului prevăzute la art. 5 alin. (1), în temeiul căreia a fost transmisă notificarea de titularul licenţei de exploatare, se desemnează comisia de verificare a dreptului de proprietate si a oricăror alte drepturi reale si de negociere a cuantumului despăgubirii.  
      Autor: Comisia pentru administraţie publică,amenajarea teritoriului şi echilibru ecologic 
        (2). Comisia prevăzuta la alin. (1) va fi formata din: 3 specialişti desemnaţi de titularul licenţei de exploatare, 3 proprietari ale căror imobile sunt propuse pentru expropiere  din localitatea in care sunt situate imobilele propuse pentru expropriere aleşi prin tragere la sorti dintr-o lista de minimum 25 de proprietari, precum si primarul localităţii. Conducerea comisiei va fi desemnata de titularul de licenţa.
Autor: Comisia pentru industrii şi servicii
(3)Nemodificat.

       (4). La solicitarea comisiei, persoanele notificate au obligaţia sa completeze documentaţia depusa privind calitatea de titular al dreptului real pentru care solicita despăgubirea in termen de 15 zile. In caz contrar, comisia va consemna despăgubirea pe numele expropriatului, insa plata se va face numai la data la care expropriatul îşi va dovedi dreptul  in condiţiile prezentei legi.
      Autor: Comisia pentru administraţie publică,amenajarea teritoriului şi echilibru ecologic 


	Exprimare corectă.

Pentru exactitatea textului
- Pentru o exprimare corectă şi pentru unitatea terminologică a textului.



	11.
	Art. 10 - Decizia comisiei privind cuantumul despăgubirilor, stabilite in condiţiile prevăzute la art. 8 , se comunica petentului si se afişează, in extras, la sediul consiliului local in raza căruia se afla situat imobilul ce urmează a fi expropriat, precum si la sediul titularului licenţei de exploatare.

	Art. 10 - Decizia comisiei privind cuantumul despăgubirilor, stabilite in condiţiile prevăzute la art. 9 , se comunica expropriatului si se afişează, in extras, la sediul consiliului local in raza căruia se afla situat imobilul ce urmează a fi expropriat, precum şi la sediul titularului licenţei de exploatare.
      Autor: Comisia pentru administraţie publică,amenajarea teritoriului şi echilibru ecologic 


	Corelare. Respectarea normelor de tehnică legislativă.

	12.
	Art. 11 - In termen de maximum 15 zile de la data întrunirii comisiei de verificare a dreptului de proprietate si a oricăror alte drepturi reale si de negociere a cuantumului despăgubirii, pentru toate cazurile in care s-a consemnat in procesul-verbal acordul părţilor, acesta fiind semnat de ambele părţi, expropriatorul efectuează plata despăgubirilor pentru imobilele ce urmează a fi expropriate, in orice mod convenit de părţi.


	Art. 11 - In termen de maximum 15 zile de la data întrunirii comisiei prevăzute la art. 9 alin. (1), pentru toate cazurile in care s-a consemnat in procesul-verbal acordul părţilor, acesta fiind semnat de ambele părţi, expropriatorul efectuează plata despăgubirilor pentru imobilele ce urmează a fi expropriate, in orice mod convenit de părţi.
      Autor: Comisia pentru administraţie publică,amenajarea teritoriului şi echilibru ecologic 

	Corectitudinea exprimării.

	13.
	Art. 12 - (1). Pentru toate cazurile in care, in urma întrunirii comisiei de verificare a dreptului de proprietate si a oricăror alte drepturi reale si de negociere a cuantumului despăgubirii, nu s-a ajuns la învoiala intre părţi asupra cuantumului despăgubirii si pentru cazurile in care persoanele notificate nu s-au prezentat pentru negociere, expropriatorul se adresează instanţelor judecătoreşti, potrivit prevederilor Legii nr. 33/1994 privind exproprierea pentru cauza de utilitate publica.
(2). Judecata cauzelor ce au ca obiect exproprierile pornite in temeiul prezentei legi se face cu precădere, iar termenele stabilite in  cursul judecăţii, de către instanţele investite, nu pot fi mai mari de 7 zile.


	Art. 12 - (1). Pentru toate cazurile în care, în urma întrunirii comisiei prevăzute la art. 9 alin. (1), nu s-a ajuns la învoiala între părţi asupra cuantumului despăgubirii şi pentru cazurile in care persoanele notificate nu s-au prezentat pentru negociere, expropriatorul se adresează instanţelor judecătoreşti, potrivit prevederilor Legii nr. 33/1994 privind exproprierea pentru cauza de utilitate publică.
      Autor: Comisia pentru administraţie publică,amenajarea teritoriului şi echilibru ecologic 
(2)Nemodificat.
	Corectitudinea exprimării.

	14.
	Art. 13 - (1). Cererile adresate instanţei judecătoreşti pentru stabilirea, in contradictoriu cu statul roman, a dreptului la despăgubire pentru expropriere si a cuantumului acestuia sunt scutite de taxa judiciara de timbru.
              (2). Prevederile alin. (1) nu sunt aplicabile litigiilor având ca obiect stabilirea dreptului de proprietate ori a altui drept real asupra imobilelor supuse exproprierii.


	Nemodificat.


	

	15.
	Art. 14 - Actele juridice care se încheie după data comunicării deciziei comisiei prevăzute la art.9 alin.(1) sau după data consemnării sumelor stabilite ca despăgubiri, pentru constituirea sau transferul de drepturi reale având ca obiect imobilele afectate de expropriere sunt lovite de nulitate absoluta. 

	Nemodificat.
	

	16.
	Art. 15. - (1) Pentru scoaterea definitivă a terenurilor necesare pentru lucrările miniere din fondul forestier naţional, calculul obligaţiilor băneşti datorate se face în conformitate cu prevederile anexei la prezenta lege.

(2) Scoaterea definitivă din fondul forestier naţional a terenurilor proprietate publică a statului se face numai cu compensare, cu terenuri apte de a fi împădurite, echivalente ca suprafaţă şi bonitate şi limitrofe fondului forestier naţional.

 (3). Terenurile oferite în compensare se înregistrează în evidenţa terenurilor cu destinaţie forestieră proprietate publică a statului, administrate de Regia Naţională a Pădurilor – Romsilva, se înscriu în amenajamentele silvice şi se supun regimului silvic.

    (4) Plata cheltuielilor de instalare a vegetaţiei forestiere şi de întreţinere a acesteia până la realizarea stării de masiv, de beneficiarul scoaterii definitive din fondul forestier a terenurilor prevăzute la alin (2), se face anticipat emiterii aprobării. Cheltuielile de instalare a vegetaţiei forestiere şi de întreţinere a acesteia până la realizarea stării de masiv se varsă la Fondul de conservare şi regenerare a pădurilor, constituit la Regia Naţională a Pădurilor – Romsilva.

         (5). Cheltuielile definite la alin.(4) vor avea caracterul cheltuielilor de exploatare care, în funcţie de posibilităţile financiare ale titularului de licenţă, se pot suporta  integral sau eşalonat, pe baza de grafic, pe o perioada de 1-5 ani prin evidenţierea acestora în  „cheltuieli înregistrate în avans”.


	Art. 15 - (1). Pentru scoaterea definitivă a terenurilor necesare pentru lucrările miniere din fondul forestier naţional, calculul obligaţiilor băneşti datorate se face în conformitate cu metodologia prevăzută în anexa care face parte integranta din prezenta lege.

(2). Scoaterea definitivă din fondul forestier naţional a terenurilor proprietate publică a statului se face numai prin compensare, cu terenuri apte de a fi împădurite, echivalente ca suprafaţă şi bonitate şi limitrofe fondului forestier naţional.

      Autor: Comisia pentru administraţie publică,amenajarea teritoriului şi echilibru ecologic 
(3)Nemodificat.


    (4). Plata contravalorii cheltuielilor de instalare a vegetaţiei forestiere şi de întreţinere a acesteia până la realizarea stării de masiv, de către titularul de licenţă, beneficiar al scoaterii definitive din fondul forestier a terenurilor prevăzute la alin (2), se face anticipat emiterii aprobării. Contravaloarea cheltuielilor de instalare a vegetaţiei forestiere şi de întreţinere a acesteia până la realizarea stării de masiv se varsă la Fondul de conservare şi regenerare a pădurilor, constituit la Regia Naţională a Pădurilor – Romsilva.
      (5).Cheltuielile prevăzute la alin.(4) vor avea caracterul cheltuielilor de exploatare. Prin excepţie de la prevederile alin.(4), in funcţie de posibilităţile financiare ale titularului de licenţa, cheltuielile respective se pot suporta, parţial, eşalonat, pe baza de grafic, pe o perioada de 1-5 ani, prin evidenţierea acestora în  contul „cheltuieli înregistrate în avans”.
      Autor: Comisia pentru administraţie publică,amenajarea teritoriului şi echilibru ecologic 

	Exprimare corectă. Respectarea normelor de tehnică legislativă.

Exprimare corectă.

Exprimare corectă. Respectarea normelor de tehnică legislativă.



	17.
	Art. 16 - Transferul dreptului de proprietate operează de drept la data plăţii despăgubirilor, stabilite prin hotărârea definitiva a comisiei de verificare a dreptului de proprietate si a oricăror alte drepturi reale si de negociere a cuantumului despăgubirii sau, după caz, stabilite prin hotărâre judecătorească irevocabila
	Art. 16 - Transferul dreptului de proprietate operează de drept la data plăţii despăgubirilor, stabilite prin hotărârea definitiva a comisiei prevăzute la art. 9 alin.(1) sau, după caz, stabilite prin hotărâre judecătoreasca irevocabila.
      Autor: Comisia pentru administraţie publică,amenajarea teritoriului şi echilibru ecologic 

	Exprimare corectă.

	18.
	Art. 17. -  (1) Imobilele dobândite in condiţiile prezentei legi sunt prevăzute in programele de investiţii ale titularului de licenţa de exploatare si vor fi suportate din surse proprii sau atrase de pe piaţa de capital.

(2) La scoaterea din evidenta contabila a valorii imobilelor prevăzute la alin. (1) costurile de dobândire sunt deductibile fiscal.


(3)  Imobilele  dobândite în condiţiile prezentei legi de către titularul licenţei de exploatare se înregistrează în evidenţa contabilă la valoarea de dobândire ca imobilizare corporala ce nu se amortizează. 


	Art. 17 - (1). Imobilele dobândite în condiţiile prezentei legi sunt cuprinse in programele de investiţii ale titularului de licenţa de exploatare şi vor fi suportate din surse proprii sau atrase de pe piaţa de capital.
      Autor: Comisia pentru administraţie publică,amenajarea teritoriului şi echilibru ecologic 
(2) Nemodificat.

(3) Nemodificat.
	Exprimare corectă.

	19.
	Art. 18 - Serviciile privind avizarea şi înregistrarea documentaţiilor cadastrale, taxele aferente procedurii de intabulare pentru terenurile necesare realizării lucrărilor miniere, datorate bugetului de stat sau bugetelor locale pentru realizarea procedurii de expropriere, sunt scutite de la plata.

	Nemodificat.
	

	20.
	Art. 19 - Dispoziţiile prezentei legi se completează cu prevederile Legii nr. 33/1994, privind exproprierea pentru cauza de utilitate publica, ale Legii minelor nr. 85/2003, cu modificările şi completările ulterioare, ale Codului civil, precum şi cu cele ale Codului de procedura civila, în măsura în care acestea nu prevăd altfel. 
	Nemodificat.
	

	21.
	Art. 20 - In termen de 30 de zile de la data publicării  prezentei legi, in Monitorul Oficial al României, Partea I, Ministerul Economiei si Finanţelor si Agenţia pentru Valorificarea Activelor Statului vor elabora normele metodologice de punere in aplicarea acesteia,  care se vor  aproba prin hotărâre a Guvernului.
	Art. 20 - In termen de 30 de zile de la data intrării în vigoare a prezentei legi, Ministerul Economiei si Finanţelor şi Agenţia pentru Valorificarea Activelor Statului vor elabora normele metodologice de punere in aplicarea acesteia,  care se vor  aprobă prin hotărâre a Guvernului.
      Autor: Comisia pentru administraţie publică,amenajarea teritoriului şi echilibru ecologic 
	Respectarea normelor de tehnică legislativă.


ANEXĂ 

METODOLOGIA
de calcul al obligaţiilor băneşti care se achită pentru scoaterea definitivă din fondul forestier a terenurilor proprietate privată sau publică necesare lucrărilor miniere pentru exploatarea zăcămintelor de lignit

1. Taxa pentru scoaterea definitivă de terenuri din fondul forestier naţional:

Tx = S x VEXP x PML x Tp,

în care:

S reprezintă suprafaţa terenului scos definitiv din fondul forestier naţional, exprimată în hectare, cu patru zecimale;

VEXP reprezintă volumul masei lemnoase ajunse la vârsta exploatabilităţii, exprimat în m3/ha, prevăzut în anexa nr. 1 la prezenta metodologie şi stabilit în funcţie de specia principală de bază corespunzătoare condiţiilor staţionale şi de clasa de producţie a acesteia;

PML reprezintă preţul mediu al unui metru cub de masă lemnoasă pe picior, exprimat în lei/m3, stabilit periodic prin ordin al conducătorului autorităţii publice centrale care răspunde de silvicultură, ţinând seama de preţul de piaţă, corectat cu coeficientul prevăzut în anexa nr. 2 la prezenta metodologie, aferent speciei principale de bază corespunzătoare condiţiilor staţionale;

Tp reprezintă taxa procentuală stabilită conform prevederilor anexei nr. 2 la Legea fondului funciar nr.18/1991, republicată, cu modificările şi completările ulterioare. În cazul în care beneficiarul oferă teren în compensare echivalentă ca suprafaţă şi bonitate, Tp=1.

În cazul ocupării definitive a unor terenuri din fondul forestier naţional care au, conform prevederilor amenajamentelor silvice, altă categorie de folosinţă decât pădure, specia principală de bază şi clasa de producţie a acesteia vor fi stabilite în funcţie de specia principală din tipul natural fundamental de pădure corespunzător tipului de staţiune forestieră.


În cazul ocupării definitive a unor terenuri din fondul forestier naţional, care sunt înregistrate în amenajamentele silvice ca neproductive, se va considera ca specie principală de bază, în funcţie de etajul fitoclimatic în care este localizat terenul, una dintre următoarele specii la clasa a V-a de producţie şi având consistenţa arboretului de 0,4:

a) mesteacăn - în etajul forestier montan (FM1-FM3);

b) carpen - în etajul forestier deluros (FD1-FD4);

c) salcie - în etajul forestier de câmpie, silvostepă şi stepă (CF, SS).

2. Contravaloarea terenurilor scoase definitiv din fondul forestier naţional se determină cu formula:

VT = S x Cr x n x PML x N, 
în care:

VT reprezintă valoarea terenului, exprimată în lei;

S reprezintă suprafaţa terenului care se scoate definitiv din fondul forestier naţional, exprimată în hectare, cu patru zecimale;

PML reprezintă preţul mediu al unui metru cub de masă lemnoasă pe picior, exprimat în lei/m3, stabilit periodic prin ordin al conducătorului autorităţii publice centrale care răspunde de silvicultură, ţinând seama de preţul de piaţă, corectat cu coeficientul prevăzut în anexa nr. 2 la prezenta metodologie, aferent speciei principale de bază corespunzătoare condiţiilor staţionale;

N reprezintă coeficientul rezultat prin însumarea notelor prevăzute în anexa nr. 3 la prezenta metodologie, atribuite terenului în cauză;
Cr reprezintă creşterea medie la exploatabilitate, exprimată în m3/ha, aferentă speciei principale de bază corespunzătoare condiţiilor staţionale şi la clasa de producţie a acesteia, conform anexei nr. 4 la prezenta metodologie. În cazul terenurilor din fondul forestier naţional care au altă folosinţă decât pădure sau sunt înregistrate în amenajamentele silvice ca neproductive, specia principală de bază şi clasa de producţie a acesteia vor fi stabilite conform prevederilor cuprinse la lit. A;

n reprezintă numărul de ani necesari de la înfiinţarea unui arboret şi până la recoltarea primelor produse secundare care pot fi valorificate. Acest indicator are următoarele valori:

- 10 ani pentru speciile repede crescătoare: sălcii şi plopi;

- 30 de ani pentru speciile de cvercinee;

- 20 de ani pentru celelalte specii.
3. Contravaloarea pierderii de creştere determinate de exploatarea masei lemnoase înainte de vârsta exploatabilităţii

Această contravaloare se calculează cu ajutorul formulei:

DVML = S x PML x (VEXP-VA) x N1,

în care:

DVML reprezintă contravaloarea pierderii de creştere, respectiv diferenţa dintre valoarea masei lemnoase ajunse la vârsta exploatabilităţii şi valoarea masei lemnoase la data ocupării terenului din fondul forestier naţional, exprimată în lei;

S reprezintă suprafaţa terenului care se scoate definitiv din fondul forestier naţional, exprimată în hectare, cu patru zecimale;

PML reprezintă preţul mediu al unui metru cub de masă lemnoasă pe picior, exprimat în lei/m3, stabilit periodic prin ordin al conducătorului autorităţii publice centrale care răspunde de silvicultură, ţinând seama de preţul de piaţă, corectat cu coeficientul prevăzut în anexa nr.2 la prezenta metodologie, aferent speciei principale majoritare din compoziţia arboretului existent;

VEXP reprezintă volumul masei lemnoase ajunse la vârsta exploatabilităţii, exprimat în m3/ha, conform anexei nr.1 la prezenta metodologie, pentru specia principală majoritară din compoziţia arboretului existent şi clasa de producţie corespunzătoare acesteia;

VA reprezintă volumul actual al masei lemnoase, exprimat în m3/ha, egal cu volumul preluat din amenajamentul silvic, la care se adaugă creşterea corespunzătoare numărului de ani scurşi de la data amenajării şi din care se scade volumul extras în aceeaşi perioadă;

N1 reprezintă coeficientul egal cu nota acordată pentru criteriul prevăzut la pct.1 din anexa nr.3 la prezenta metodologie (tipul funcţional al arboretului existent pe terenul scos definitiv din fondul forestier).

4. Valoarea obiectivelor (mijloacelor fixe) care se dezafectează ca urmare a scoaterii terenurilor din fondul forestier naţional.

Această valoare se determină ca valoare de înlocuire a obiectivelor (mijloacelor fixe) care se dezafectează, calculată pe bază de deviz şi corectată cu gradul de amortizare a obiectivelor respective.

5. Cheltuielile de instalare a vegetaţiei forestiere şi de întreţinere a acesteia până la realizarea stării de masiv pe terenurile preluate în compensare.

ANEXA nr. 1

VOLUMUL
masei lemnoase ajunse la vârsta exploatabilităţii pe clase de producţie pentru principalele specii forestiere*)

- mc/ha -

	Nr. crt.
	SPECIA
	CLASELE DE PRODUCTIE

	
	
	I
	II
	III
	IV
	V

	1.
	Molid
	1.039
	859
	668
	507
	350

	2.
	Brad
	986
	838
	672
	508
	386

	3.
	Pin silvestru
	695
	531
	360
	209
	96

	4.
	Pin negru
	553
	427
	283
	190
	93

	5.
	Larice
	953
	796
	602
	395
	252

	6.
	Fag din sămânţă
	813
	652
	492
	355
	259

	7.
	Mesteacăn
	352
	294
	195
	141
	94

	8.
	Gorun din sămânţă
	768
	600
	453
	335
	232

	9.
	Gorun din lăstari
	533
	448
	343
	238
	164

	10.
	Stejar din sămânţă
	875
	733
	584
	447
	346

	11.
	Stejar din lăstari
	565
	462
	375
	283
	201

	12.
	Cer din sămânţă
	516
	405
	321
	255
	183

	13.
	Garniţă din sămânţă
	498
	418
	332
	250
	193

	14.
	Stejar brumăriu
	334
	292
	208
	113
	81

	15.
	Stejar pufos
	261
	188
	141
	99
	65

	16.
	Carpen din sămânţă
	334
	291
	217
	145
	108

	17.
	Tei din sămânţă
	518
	449
	356
	256
	163

	18.
	Salcâm din plantaţii 
	495
	331
	192
	116
	48

	19.
	Salcâm din lăstari
	333
	224
	128
	63
	34

	20.
	Plop alb şi negru
	529
	405
	272
	155
	92

	21.
	Salcie din reniş (şi plantaţie)  
	534
	391
	295
	172
	107

	22.
	Salcie din lăstari
	360
	289
	209
	153
	73

	23.
	Salcie din sulinari 
	360
	289
	209
	153
	73

	24.
	Anin
	483
	415
	325
	233
	163

	25.
	Plop selecţionat
	629
	407
	310
	207
	114


 ________

*) Volumele sunt stabilite conform "Biometriei arborilor şi arboretelor din România", ediţia 1972, la vârstele exploatabilităţii, prevăzute în Normele tehnice pentru amenajarea pădurilor. Aceste volume vor putea fi revizuite în cazul modificării vârstei exploatabilităţii şi a tabelelor de producţie pentru arboreturi.

ANEXA Nr. 2

DEFALCAREA
pe specii şi pe grupe de specii a coeficientului de corecţie a preţului mediu al unui metru cub de masă lemnoasă pe picior, stabilit periodic prin ordin al conducătorului autorităţii publice centrale care răspunde de silvicultură, la propunerea Regiei Naţionale a Pădurilor

	Nr. crt.
	Specia sau grupa de specii


	Coeficientul care se aplică preţului mediu al unui metru cub de masă lemnoasă pe picior

	1.
	Răşinoase
	1,20

	2.
	Fag
	1,30

	3.
	Cvercinee, frasin
	1,70

	4.
	Diverse specii tari
	1,10

	5.
	Diverse specii moi
	1,00


NOTĂ:

 Indicatorul PML pentru speciile sau grupele de specii înscrise în coloana nr.2 se determină prin înmulţirea coeficientului din coloana nr.3 cu preţul mediu al unui metru cub de masă lemnoasă pe picior, stabilit periodic prin ordin al ministrului responsabil de domeniul silviculturii, ţinând seama de preţul de piaţă.

ANEXA Nr. 3

CRITERII 
pe baza cărora se determină coeficienţii N si N1, utilizaţi la calculul contravalorii terenurilor (VT), al chiriei (CHA) şi, respectiv, al contravalorii pierderii de creştere determinate de exploatarea masei lemnoase înainte de vârsta exploatabilităţii (DVML)

	Nr.

crt.
	Criterii


	Nota acordată

	1.
	Categorii de arboreturi sau terenuri de împădurit pe tipuri funcţionale
	

	
	Arboreturi la care sunt interzise orice fel de intervenţii pentru extragerea de masă lemnoasă sau de alte produse nelemnoase (tipul funcţional T I) parcuri naţionale, rezervaţii naturale şi ştiinţifice, monumente ale naturii. 
	15

	
	Arboreturi la care nu este permisă sau nu este posibilă decât executarea tăierilor de igienă sau a lucrărilor speciale de conservare (tipul funcţional T II)
	10

	
	Arboreturi la care sunt permise tratamente intensive, cum sunt cele de codru grădinărit sau cvasigrădinărit (tipul funcţional T III)
	5

	
	Arboreturi la care sunt permise tratamente cu perioada de regenerare normală sau mai mare, dar cu restricţii în executarea tăierilor ( tipul funcţional T IV)
	3

	
	Arboreturi cu funcţii de producţie şi de protecţie la care nu sunt restricţii privind tratamentele aplicate (tipul funcţional T V şi T VI)
	2

	
	Notă: pentru terenurile fără vegetaţie forestieră, nota va fi zero
	1


	2.
	Amplasarea terenului faţă de localităţi
	

	
	A. Teren în intravilan şi până la 2 km de la limita perimetrului construibil
	

	
	- Municipiul Bucureşti şi staţiuni balneare, climaterice sau turistice
	12

	
	- Municipii-reşedinţă de judeţ
	8

	
	- Municipii
	6

	
	- Oraşe
	4

	
	- Sate-reşedinţă de comună
	2

	
	- Sate
	1


	
	B. Teren în extravilan
	

	
	1. Amplasare între 2 şi 5 km de la limita perimetrului construibil
	

	
	- Municipiul Bucureşti şi staţiuni balneare, climaterice sau turistice
	10

	
	- Municipii-reşedinţă de judeţ
	6

	
	- Municipii
	4

	
	- Oraşe
	2

	
	- Sate-reşedinţă de comună
	1

	
	- Sate
	0

	
	2. Între 5 şi 10 km de la limita perimetrului construit
	

	
	- Municipiul Bucureşti şi staţiuni balneare, climaterice sau turistice
	9

	
	- Municipii-reşedinţă de judeţ
	5

	
	- Municipii
	3

	
	- Oraşe
	1

	
	- Sate-reşedinţă de comună
	0

	
	- Sate
	0


	
	3. Peste 10 km de la limita perimetrului construibil
	

	
	- Municipiul Bucureşti şi staţiuni balneare, climaterice sau turistice
	8

	
	- Municipii-reşedinţă de judeţ
	4

	
	- Municipii
	2

	
	- Oraşe
	0

	
	- Sate-reşedinţă de comună
	0

	
	- Sate
	0

	
	Notă: Se ia în considerare distanţa faţă de localitatea de cea mai mare categorie
	

	3.
	Amplasarea terenului faţă de reţelele de transport
	

	
	A. Transport rutier (terenul este amplasat la o distanţă de cel mult 1 km faţă de calea de transport)
	

	
	- Autostrăzi şi drumuri naţionale europene 
	3,0

	
	- Alte drumuri naţionale
	0,8

	
	- Drumuri judeţene
	0,6

	
	- Drumuri comunale
	0,4

	
	- Drumuri forestiere, industriale şi altele asemenea
	0,2

	
	Notă: se ia în considerare numai accesul la drumul de cea mai mare categorie
	

	
	B. Transport feroviar (în cazul în care terenul se află la o distanţă de cel mult 5 km faţă de staţie)
	0,5

	
	C. Transport fluvial (în cazul în care terenul se află la o distanţă de cel mult 5 km faţă de port)
	0,5

	
	D. Transport maritim (în cazul în care terenul se află la o distanţă de cel mult 5 km faţă de port)
	0,5

	4.
	Alte utilităţi
	

	
	Reţele de apă-canal până la 500 m
	0,5

	
	Reţele de distribuţie a energiei electrice până la 500 m 
	0,5

	
	Reţele de distribuţie a gazelor naturale până la 1000 m
	0,5

	5.
	Ponderea suprafeţei fondului forestier naţional din judeţul în raza căruia se află terenul în suprafaţa totală a judeţului
	0,5

	
	Până la 10%
	2

	
	10-20%
	1,5

	
	20-30%
	1,0

	
	30-40%
	0,5

	
	peste 40%
	0


NOTĂ:

- 
Coeficientul N se determină ca sumă a notelor acordate pentru îndeplinirea tuturor criteriilor menţionate în coloana nr.2.
-  Coeficientul  N1 reprezintă nota acordată numai pentru îndeplinirea criteriilor cuprinse la nr.crt. 1 (categorii de arboreturi pe tipuri funcţionale).

ANEXA nr. 4 

CREŞTEREA
medie anuala la exploatabilitate a arboretului total pentru principalele specii forestiere*)

- mc/an/ha -

	Nr. crt.
	SPECIA
	CLASELE DE PRODUCTIE

	
	
	I
	II
	III
	IV
	V

	1.
	Molid
	13,8 
	12,2
	10,5
	8,1
	5,7

	2.
	Brad
	12,7
	10,8
	9,4
	7,8
	5,9

	3.
	Pin silvestru
	12,1 
	9,4
	7,4
	5,2
	3,0

	4.
	Pin negru
	10,9
	8,6
	6,6
	4,6
	2,8

	5.
	Fag
	11,0
	9,1
	7,6
	6,0
	4,4

	6.
	Mesteacăn
	9,4
	7,9
	6,4
	4,8
	3,2

	7.
	Gorun din sămânţă
	7,5
	7,0
	5,5
	4,7
	3,3

	8.
	Gorun din lăstari
	8,6
	7,2
	5,7
	4,4
	3,1

	9.
	Stejar din sămânţă
	10,6
	8,8
	7,6
	6,2
	4,7

	10.
	Stejar din lăstari
	9,2 
	7,5
	5,9
	4,9
	3,9

	11.
	Tei
	12,7
	10,8
	9,1
	7,2
	5,2

	12.
	Cer
	8,8
	7,8
	6,3
	4,9
	3,9

	13.
	Garniţă  
	6,8
	5,9
	5,2
	4,4
	3,5

	14.
	Carpen
	10,2
	8,8
	7,5
	5,9
	4,6

	15.
	Salcâm (plantaţii)
	18,7
	14,7
	10,3
	6,4
	3,3

	16.
	Salcâm (lăstari)
	16,5
	13,2
	9,3
	5,7
	3,1

	17.
	Plop alb şi negru
	19,5
	15,0
	11,6
	7,8
	4,8

	18.
	Salcie din sămânţă
	27,5
	23,9
	19,2
	14,2
	9,5

	19.
	Salcie din sulinari  
	20,8
	18,9
	16,5
	12,4
	8,2

	20.
	Plop selecţionat  
	30,1
	23,7
	18,0
	13,0
	8,2

	21.
	Larice **)
	10,5
	8,9
	7,5
	5,7
	3,6


__________

*)   Conform "Biometriei arborilor şi arboretelor din România", ediţia 1972.

**) Arboret principal.

